Održana prva sjednica Stručnog savjeta za mušku košarku (prosinac 2015.)

U prostorijama Hrvatskog košarkaškog saveza, 8. prosinca 2015. održana je prva sjednica Stručnog savjeta za mušku košarku.

Novi Stručni savjet na čelu s predsjednikom Dinom Rađom odradio je svoju prvu sjednicu na kojoj su doneseni zaključci koje u nastavku objašnjava Josip Vranković, savjetnik glavnog tajnika za struku.

**„Doneseni su zaključci o modifikaciji sustava natjecanja za A-2 mušku ligu te zaključak o ukidanju, po promjeni registracijskog pravilnika o zaštićenom godištu, pored toga usvojen je i prijedlog o potrebi daljnje suradnje s Kineziološkim fakultetom u Zagrebu. Istovremeno, raspravljalo se i o sustavu stručnog rada za sve nacionalne selekcije“**, objasnio je Josip Vranković.

Svi ovi zaključci će nakon rasprave sa članicama Hrvatskog košarkaškog saveza (klubovi, županijskim košarkaški savezi) biti sublimirani u odluke koje treba potvrditi Upravni odbor HKS-a.